text: Stukket i lysken med kniv
  29 april 2011 kl. 06.15
  To mænd kom i klammeri på et yndet samlingssted for misbrugere ved Højbanen i Vejle. Den ene stak den anden i lysken med en kniv.
  Den 37-årige mand fra Skærbæk ved Fredericia kom straks på sygehuseet, som ligger 100 meter fra Højbanetorvet. Han var heldigvis ikke alvorligt medtaget. 
  Knivstikkeriet skete klokken 19.15 på Højtorvet i Vejle, hvor gerningsmanden, en 46-årig mand fra Ikast, stak den 37-årige med en kniv.
  
  Kender ikke motiv
  Knivstikkeren forsvandt, men ved 21.45-tiden blev han anholdt i Vejle. 
  Politiet ved endnu ikke, hvad der har været baggrunden for knivstikkeriet, men det oplyses, at begge personer har relationer til misbrugsmiljøet.
  Politiet overvejer nu om den 46-årige skal fremstilles i grundlovsforhør i løbet af dagen.
  - Han skal lige afruset, inden han kan afhøres, siger vagtchef Jesper Duus, Sydøstjyllands Politi.
  Sidste: Politiet har besluttet, at den 46-årige fremstilles i grundlovsforhør i Retten i Kolding kl. 11.30
  